ونسان ون گوگ
وَنسان وَن گوگ یا فینسِنت ویلم فان خوخ (به هولندی: Vincent Willem van Gogh) (۳۰ مارس ۱۸۵۳ - ۲۹ ژوئیه ۱۸۹۰) اتا گت نقاش هولندی بی‌یه. وه شه زندگی زمون خله معروف نیّه و شه زمون فقط اتا تابلو ره بروته، اما اسا به عنوان اتا از تاثیرگذارترین نقاشون پسادریافتگر بشناسی‌یه وانه.

ون گوگ شه جوونی ره به عنوان دلال آثار هونری و معلم بگذرونی‌یه. مدتی هم بریتانیا دله و میون کارگرون معادن زغال سنگ شهر بوریناژ بلجیک دله به عنوان مبلغ مسیحی فعالیت کارده. وه شه جدی کارون ره به عنوان طراح و نقاش سال ۱۸۸۰ و سن ۲۷ سالگی دله شروع هاکرده، و از اونجه که سن ۳۷ سالگی بمرده، تموم آثارش ره ۱۰ سال آخر عمرش بساته که شامل بیش از ۹۰۰ نقاشی، بیش از ۱۱۰۰ طراحی و ۱۰ چاپ هستنه.

ون گوگ شیفته نقاشی از مردم طبقهٔ کارگر مثل تابلوی سیب‌زمینی‌خارون، کافه‌ئون شوئونه مثل تراس کافه شو گادر، مناظر طبیعی فرانسه، گلای آفتابگردون، شوی اساره‌ئون و شه‌دکشی‌یه بی‌یه. وه آخرسری به خاطر مریضیای روحی و روونی، خادکاشی هاکرده.

نگارخانه

پانویس

منابع 

مهرزاد محمودی، ونسان ون گوگ.

پیوند به بیرون 

 آثار ون گوگ؛ کعبهٔ هنردوستان وب‌گاه رادیو زمانه
 نامه‌های ون گوگ کامل و با حواشی به زبان انگلیسی
 وب‌گاه موزه ون گوگ در آمستردام
 عکس جاهایی که ون گوگ در فرانسه نقاشی کشیده
 مجموعه آثار ون گوگ

هولند نقاشون